ढेंकी

ढेंकी (), धान या चावल कुटने-छांटने का एक पारंपरिक यंत्र है। यह मुख्यत् लकड़ी से बनी होती है। इसके अगले सिरे पर एक लकड़ी का छोटा टुकड़ा लगा होता है। इसे पैरों के माध्यम से चलाया जाता है। आमतौर पर यह यंत्र भारत में पश्चिम बंगाल, झारखण्ड, ओडिशा, असम, बिहार और छत्तीसगढ़ तथा नेपाल के ग्रामीण इलाकों में पाया जाता है।


आधुनिक युग में, इस पौराणिक यंत्र का उपयोग केवल त्योहारों और शादी, जन्म, मृत्यु से संबंधित समारोह के दौरान ही देखा जाता है।

 प्रक्रिया 
ढेंकी एक लंबी कठोर लकड़ी से बनी होती है, जिसके अगले सिरे पर एक लकड़ी का छोटा टुकड़ा लगा होता है। इसके पिछले सिरे को पैर से दबाया जाता है। अगले सिरे में ज़मीन पर छोटा सा गड्ढा होता है, जिसमें चावल भरा जाता है। इसके पिछले हिस्से को लगातार पैरों से दबाया जाता है, जब चावल की बालियों में भार के कारण बल पड़ता है तो चावल का आटा (गुंड़ी) तैयार होता है। गुंड़ी का उपयोग पकवान बनाने तथा आंगन-द्वारों में अल्पना बनाने में होता है। ढेंकी का प्रयोग गेंहू, मक्का, दलहन, आदि अनाजों को कुटने के लिए भी किया जाता है। पहले गांव के प्रत्येक घरों में ढेंकी होती थी। गांव में सुबह-सुबह ढेंकी की ढक-ढक की आवाज गूंजती रहती थी।


 चित्र दीर्घा 

 सन्दर्भ